b'\n_START_ARTICLE_\nAsko Ojam\xc3\xa4ki\n_START_PARAGRAPH_\nAsko Tapio Ojam\xc3\xa4ki (s. 21. syyskuuta 1946 Himanka) on kunnallismies, joka toimi Oulaisten ja Ylivieskan kaupunginjohtajana.  _NEWLINE_Asko Ojam\xc3\xa4ki syntyi maanviljelij\xc3\xa4 Sakari Ojam\xc3\xa4en ja em\xc3\xa4nt\xc3\xa4 Fanni Isopahkalan perheeseen. H\xc3\xa4nen puolisonsa on kasvatustieteiden maisteri Irma Kankaanp\xc3\xa4\xc3\xa4. Ojam\xc3\xa4ki tuli ylioppilaaksi 1966 ja valmistui taloustieteen maisteriksi Tampereen yliopistosta 1972. H\xc3\xa4n oli Asikkalan taloussihteeri 1973\xe2\x80\x931974 ja Iitin kunnansihteeri 1974\xe2\x80\x931980. Kuhmoisten kunnanjohtajana Ojam\xc3\xa4ki toimi 1980\xe2\x80\x931989 ja Sievin 1989\xe2\x80\x931996. H\xc3\xa4n oli Oulaisten kaupunginjohtaja 1996\xe2\x80\x932004 ja Ylivieskan 2004\xe2\x80\x932010.  El\xc3\xa4kkeelle Ojam\xc3\xa4ki j\xc3\xa4i syksyll\xc3\xa4 2010, jolloin h\xc3\xa4nen seuraajakseen Ylivieskan kaupunginjohtajaksi valittiin Terho Ojanper\xc3\xa4.'